als_Latn dik_Latn sag_Latn
Femra Sot:Çfarë është e bukura për ju?
Çdonjeri nga ne ka perceptim të ndryshem ndaj bukurisë sepse te gjithë ne kemi shije dhe preferrenca të ndryshme për bukurinë . Mendoj që karakteristikat fizike nuk e definojnë bukurinë te një person dhe nuk duhet të i edukojmë femijët tanë të njohin vetëm karakteristikat fizike tek nje person i bukur. Per mua bukuria ka një perkufizim më të gjërë duke e plotesuar anën fizike me konfidencë, zgjuaresia dhe dukje të shëndetshme.
Femra Sot :Cilat janë angazhimet e juaja aktuale?
Jam plotësisht e përkushtuar në krijimin e dizajneve për brendin “Aphrodite-couture” . Krijimet për koleksionin " Miss ", paraqesin një etapë të rëndësishme në karierën time profesionale, ato kanë veqanëtinë e tyre dhe ky proces ka marrë kohën e mjaftueshme që nga faza e inspirimit e deri te finalizimi … dhe përveq anës profesionale po e balansoj kohën time duke mos e harruar obligimin dhe detyrën me të rëndësishme që kam si nënë.
FemraSot :Cilat janë synimet e juaja si dizajnere ?
Mendoj që çdo njeri i suksesshëm planifikon një karierë dhe kjo nganjëherë mund të jetë e tëra po qe se nuk e plotëson me pjesën tjetër , e pjesa tjetër janë endëerrat të cilat na bëjnë për të lëvizur shpejtë duke u perpjekur për ti realizuar ato .
Unë tashmë kam ëndërrat e mia te “vogela “ shumë të rëndësishme dhe gjithëmonë synoj të jap maksimumin nga vetja sepse rikthimi në modë më bën të jem shumë më kërkuese nga vetja. Kjo do të thotë që synoj të mbetem kërkuse në punë, tendencioze , inovative në stil dhe krijmtari dhe përfundimisht përfaqësuese me brendin Aphrodite Couture. Unë e ndjej që një bazë e mirë, siguron suksesin në çdo skaj të botës, dhe kjo mbetet për nje kohë të gjatë, synimi im.
Femra Sot :Cili është sekreti që ju dukeni gjithmonë e bukur apo ndoshta keni më shumë sekrete që e mbani freskinë dhe linjën e trupit?
Dashuria që jap dhe marr gjatë gjithë kohës…. me mban në formë …nuk mund të jetoj dhe funksionoj pa dashuri
Femra Sot : Cka mendoni për dukjen e femrave shqipëtare?
Kanë dëshmuar që kanë pamje fizike të bukur dhe ka shumë të tilla që dinë ti mbulojnë pjesët joatraktive duke e vënë në pah pamjen e bukur me një personalitet të kompletuar.
Femra Sot : A keni pasur përkrajhen e familjes dhe rrethit kur filluat të merreni me profesionin që bëni?
PO që nga fillmi e deri sot . Femra pa përkrahje të njerëzve që e duan nuk mund të jetë e sukseshme dhe të realizoj qëllimet e veta, unë ndihem me fat që në synimet e mia krah vetes kam pasur familjen dhe të dashurit e mi.
Femra Sot : Sa është e vështirë që në Kosovë të arrini qëllimin në profesionin tuaj?
Aspak e lehtë e aspak e vështirë ,nuk varet nga regjioni ku jetoni por nga ambiciet dhe nga prioriteti qe i cakton vetes gjatë planit të punës
.
Femra Sot : A i frikësoheni konkurencës?.
Konkurenca sjell kualitet
Femra Sot : Çka përmban neseseri yt?
Make upin bazik (sepse në të shumtën e rasteve grimohem në veturë) deodorant, salvetat e lagura.
Femra Sot :Cilat jane 5 gjërat pa të cilat Aferdita nuk mund të dalë nga shtëpia?
Tel mobil, qelsat e vetures, agjendën, kuletën dhe neseserin.
Femra Sot :Si arrini të koordinoni kohën tuaj duke marrë parasysh se jeni edhe nënë e dy fëmijëve?
Mendoj që përpiqem të jem e arsyeshme në menaxhim të kohës dhe prioriteteve ditore.
Femra Sot :Si e përshkruani një ditë tuajen të rëndomtë
Zgjimi pak para orës 7 , përgatitja e fëmijeve për shkollë, pastaj kafja e mëngjesit dhe obligimnet sipas radhës së përcaktuar …
Femra Sot :Na tregoni diçka rreth eksperiencës suaj si miss
Titulli miss më ka përcaktar kahjen e profesionit tim , edhe pse ndoshta ndonjëherë nuk më pëlqen të përmendet sepse mbetem nën hije të titullit miss megjithkëtë thyerja e tabusë para shumë viteve e bën që të më mbetet si një identifikim fillestar, i guximshëm duke mos anashkaluar faktin që me ka hapur shumë dyer në botën e Modës.
Femra Sot : Na tregoni diçka më tepër rreth brendit të ri , a jeni e kënqur me prezentimin , sa u përkrah projekti?
Kolekcioni “Miss” ishte më shumë sesa prezantim i zakonshëm sepse ishte konceptual në bartjen e një mesazhi shumë të rëndësishëm nga fillimi e deri në fund.
Ana artistike u realizua ashtu si planifikova duke vënë në shprehje elegancën dhe glamurin e linjës që kam krijuar në stilin tim .
Përderisa koncepti i bartjes së mesazhit në ngritjen e vetëdijes për dijagnostifikimin e hershëm të kancerit tek femrat e përmbushi plotësisht projektin duke gjetur përkrahjen ekskluzivisht nga ish misset të cilat përmes kokave tullace të punuara nga make up artistja Vjosa Metaj , nën muzikën e aranzhur të Armend Rexhepagiqit , përcjellin mesazhin dhe ishin inspirim për ata që kalojnë nëpër këtë fazë për tu dhënë kurajo që ta mbijetojnë hijshëm sëmundjen. Reagimi i femrave të cilat kalojnë nëpër këtë fazë më janë lajmëruar personalisht për të më falenderuar për kurajon dhe inspirimin që ju kam dhënë me këtë prezentim, më bën shumë të lumtur sepse ideja ishte origjinale meqë une jam një nga të mbijetuarat.
Femra Sot : Cili është mesazhi juaj per lexueset e Femra Sot?
Mbajeni në mend dhe përseriteni çdo mëngjes që jeni më të bukura sesa ju mendoni, më të vlefshme sesa ju besoni. Jeni të zgjuara, sexy , bujare dhe jeni më të forta sesa qe ju e dini. Bëhuni të sigurta dhe bëhuni vetja .
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn